Bilboko aireportua - Wikipedia, entziklopedia askea.

# Bilboko aireportua

### Wikipedia(e)tik

Bilboko Aireportua
NAGE: BIO - NAZE: LEBB
Informazioa
Aireportu mota | publikoa
Eragilea | Aena
Hiria | Bilbo, Bizkaia (Espainia)
Garaiera | 42 m
Koordenatuak | 43° 18' 4" I 2° 54' 38" M
Pistak
Norabidea | Luzera (metrotan) | Gainazala
12-30 10-28 18L/36R 18R/36L | 2.600 2.200 3.500 4.540 | Asfaltoa Asfaltoa Asfaltoa Asfaltoa

Bilboko aireportua Loiuko udalerrian dago eta Bilboko aireportua da.

## [aldatu] Historia

Loiu eta Sondikako aireportua eraiki aurretik beste kokaleku bat pentsatu zen Bilboko aireportua ezartzeko, Galeako labarretan alegia. Dena dela 1930eko hamarkadan Sondikako lehen aireportu xumea eraiki zen.

Aireportuko gaur egungo terminala Santiago Calatrava arkitektuak diseinatua da. Daukan formagatik "Usoa" ezizenez ere da ezaguna, hegan egitera doan uso baten antza omen duelako. Porlanez eta beiraz egina dago, kolore zuria nagusi delarik. 1997an zabaldu zuten eta Sondikako terminal zaharra ordezkatu zuen. Gaur egun, Sondikako terminala zama trafikoarentzako erabiltzen da. Terminal berriaz gain, kontrol dorre berria ere eraiki zen, arrano baten formakoa. Kontrol dorre zaharra terminal zaharraren ondoan mantendu da.

Guggenheim Bilbao museoa zabaltzearekin batera Bilborako hegaldien eskaria asko handitu zen, eta hegaldi merkeetako hainbat konpainia Bilboko aireportuan ezarri ziren, Easyjet eta Vueling esaterako. Easyjetek izandako arrakasta aireportuan betidanik egondako British Airwaysi kalte egin zion eta azkenik British Airwaysek Bilbo eta Londres artean eskaintzen zuen hegaldia kendu zuen.

2005 eta 2006ra bitartean Santander eta Gasteizko aireportuetan Londreserako hegaldiak jarri zituen Ryanair hegaldi merkeen konpainiak (Kantabriako eta Arabako agintariek pare bat milioi euroko ordainketak egin eta gero). Konpetentzia horrek Bilboko aireportuaren hazkundea eten du, Kantabria eta Araba Loiura etorri ohi ziren bidaiari askok orain euren jaioterritik hurbilago dauden aireportuetatik bidaiatzen dutelako.

Gaur egun, hiritik aireportura Bizkaibus zerbitzu zuzena dago, ordu erdiro Termibusetik irtetzen dena. Etorkizunari begira, aireportua eta Bilbo trenez lotu nahi dira. Horretarako, EuskoTren konpainia publikoaren trenbidea luzatu egingo da, eta Artxanda mendiaren azpitik tunel berri bat eraikiko da.

## [aldatu] Ezaugarri teknikoak

Terminalak guztira sei finger dauzka, eta bi pista, 12-30 pistak guztira 2.600 metroko luzera dauka, eta 10-28 pistak 2.200 metroko luzera. Guztira hegazkinentzako hamar plataforma daude. Terminalaren alboan, autoa dohainik aparkatzeko lurpeko aparkaleku bat eraiki zen, guztira 3.000 autorentzako tokia duena. Mungiako autobide berria eraiki zenean, aireportura zuzenean doan sarbide bat eraiki zen.

Aireportuaren IATA kodea BIO da, eta ICAO kodea LEBB.

## [aldatu] Aireportuan dauden hegazkin konpainiak

Bidaiariak
Urtea | Bidaiariak |

1992 | 1.448.691
1993 | 1.315.551
1994 | 1.425.822
1995 | 1.601.974
1996 | 1.794.586
1997 | 2.025.339
1998 | 2.123.305
1999 | 2.252.361
2000 | 2.556.373
2001 | 2.491.770
2002 | 2.463.698
2003 | 2.850.524
2004 | 3.395.773
2005 | 3.843.253
2006 | 3.876.072

Azken urteetan Bilboko hiriak turismoan izan duen gorakada aireportuak eginiko hegaldi kopuruaren handitzea ekarri du. Guggenheim Bilbao Museoaa ireki denetik europa osoko konpainia berriek hegaldiak eskaintzen dituzte Bilbotik. Euretarik gehienak kostu txikiko hegazkin konpainiak dira, baina beste aireportuetan ez bezala, Bilbon ezartzen direnak ez dute inolako diru laguntzarik jasotzen. 2006. urtean 3.876.072 bidaiari pasa ziren Bilboko aireportutik, euretatik, 1.020.286 nazioarteko hegaldietako bidaiariak izan ziren, eta 2.855.786 Espainia barneko hegaldietako bidaiariak.

2007. urtean Spanair konpainiak hegaldi berriak jartzea aurreikusten da. Horrez gain, Lagun Air konpainiak bere lehen hegaldia eskainiko du Bilbo eta Badajozko aireportuen artean.

Konpainiak honakoak dira:

- Aer Lingus
- Air Berlin
- Air Europa
- Air France
- Alitalia
- Easyjet
- Hapag Lloyd Express
- Iberia
- Iberworld
- Lufthansa
- Portugalia
- SN Brussels Airlines
- Spanair
- Vueling Airlines

## [aldatu] Ikus, gainera

- Txorierri

## [aldatu] Kanpo loturak

- Bilboko aireportuaren webgune ofiziala

Euskal Herriko aireportuak
Euskal Autonomia Erkidegoa: | Bilboko aireportua | Donostiako aireportua | Gasteizko aireportua
Ipar Euskal Herria: | Biarrizko aireportua
Nafarroa: | Iruñeko aireportua

"http://eu.wikipedia.org../../../b/i/l/Bilboko_aireportua.html"(e)tik eskuratuta

Kategoriak: Euskal Herriko aireportuak • Bilboko garraiobideak

##### Views

- Artikulua
- Eztabaida
- Oraingo berrikuspena

##### Bilatu

##### Beste hizkuntzak

- Deutsch
- English
- Español
- Bahasa Indonesia
- Polski